**pielikums**

Informatīvais ziņojums

„Pārskats par bērnu stāvokli Latvijā 2016.gadā”

**Apvienoto Nāciju Organizācijas Bērnu tiesību komitejas noslēguma apsvērumos Latvijai izteikto rekomendāciju izpildes statuss**

|  |  |  |
| --- | --- | --- |
| **Nr.** | **Rekomendācija** | **Statuss** |
|  | Veikt visas nepieciešamās darbības, lai ņemtu vērā visus tās iepriekšējos 2006. gada ieteikumus (CRC/C/LVA/CO/2), kas nav ieviesti vai ir ieviesti nepilnīgi, it īpaši saistībā ar koordināciju un nacionālo rīcības plānu (11. rindkopa), bērniem, kas nošķirti no ģimenes vides (33. rindkopa) un bērniem ar invaliditāti (40. rindkopa). | Procesā |
|  | Veikt visas nepieciešamās darbības, lai panāktu tiesību aktu īstenošanu praksē un nodrošinātu pilnīgu atbilstību Konvencijai. | Procesā |
|  | Izstrādāt visaptverošu politiku un pamatnostādnes, lai īstenotu visas Konvencijā noteiktās tiesības, nodrošinot koordināciju un savstarpēju kopdarbību starp valdības iestādēm, kā arī sniegtu cilvēkresursus, tehniskos un finanšu resursus, kas nepieciešami šī plāna efektīvai īstenošanai. | Procesā |
|  | Nodrošināt Labklājības ministrijas Bērnu un ģimenes politikas departamentam pilnvaras, tiesības, cilvēkresursus, tehniskos un finanšu resursus, kas nepieciešami departamenta politikas un stratēģiskās plānošanas funkciju veikšanai. Tāpat Komiteja iesaka dalībvalstij izstrādāt atbilstošu mehānismu, lai uzraudzītu Jaunatnes konsultatīvās padomes darbības efektivitāti, koordinējot jaunatnes politiku un starpnozaru, nacionālo, reģionālo un vietējo programmu izstrādi un ieviešanu, kā arī lai pārskatītu padomes darbības tvērumu un operatīvi izstrādātu mehānismu ar mērķi iekļaut bērnu tiesības agrīnā bērnībā. | Izpildīts – daļā par Labklājības ministrijas Bērnu un ģimenes politikas departamenta pilnvarām, tiesībām, cilvēkresursiem, tehniskajiem un finanšu resursiem un Jaunatnes konsultatīvās padomes uzraudzību  Netiks izpildīts – daļā par bērnu tiesību agrīnā bērnībā iekļaušanu Jaunatnes konsultatīvās padomes kompetencē |
|  | Izmantot uz bērnu tiesībām vērstu pieeju, izstrādājot valsts un pašvaldību budžetu, proti, ietvert budžetā izsekošanas sistēmas, kas ļauj uzraudzīt bērniem piešķirto resursu piešķiršanu un izmantošanu. Tāpat dalībvalstij jāizmanto šī izsekošanas sistēma, lai izvērtētu, cik lielā mērā investīcijas katrā nozarē atbilst “bērnu interesēm”, panākot, ka tiek noteikta atsevišķa ietekme uz meitenēm un zēniem. | Izpildīts |
|  | Nodrošināt caurredzamu un līdzdalīgu budžeta izstrādes procesu sabiedriskā dialoga ceļā, īpaši iesaistot bērnu un nevalstiskās organizācijas, kas darbojas bērnu tiesību nozarē, un panākot pienācīgu pašvaldības un valsts iestāžu atbildību. | Izpildīts |
|  | Nodrošināt, ka Valsts kontrolei ir pieejami visi oficiālie dati, un sniegt tai nepieciešamos cilvēkresursus, tehniskos un finanšu resursus, lai uzraudzītu publiskās investīcijas sociālās aprūpes nozarēs. | Izpildīts |
|  | Noteikt strukturālo izmaiņu un taupības pasākumu ietekmi nozarēs, kas ir tieši vai netieši saistītas ar bērnu tiesībām. | Procesā |
|  | Veikt tūlītējas darbības, lai apkarotu korupciju un stiprinātu iestāžu kapacitāti efektīvi noteikt korupciju, izmeklēt to un uzsākt kriminālvajāšanu. | Procesā |
|  | Izstrādāt visaptverošu informācijas sistēmu, kas aptver visas Konvencijas jomas, kā arī stiprināt valsts datu operatoru kapacitāti laicīgai un pareizai datu ievadīšanai dažādās informācijas sistēmās; definējot, apkopojot un izplatot statistikas datus, ņemt vērā konceptuālo un metodoloģisko ietvaru, kas sniegts Apvienoto Nāciju Organizācijas Augstā cilvēktiesību komisāra biroja ziņojumā “Cilvēktiesību rādītāji: novērtēšanas un īstenošanas vadlīnijas”. | Procesā |
|  | Nodrošināt Tiesībsarga biroja Bērnu tiesību nodaļai cilvēkresursus, tehniskos un finanšu resursus. | Izpildīts |
|  | Piešķirt nepieciešamos finanšu resursus, lai uzturētu Tiesībsarga biroja mājaslapā bērniem paredzēto sadaļu. | Nav izpildīts |
|  | Nodrošināt, ka Konvencija ir pastāvīgi pieejama bērniem saprotamā valodā un minoritāšu valodās, kā arī iekļaut apmācību par Konvenciju skolu mācību programmās līdz pat augstākās izglītības līmenim. | Nav izpildīts |
|  | Regulāri popularizēt Konvencijas saturu radio, televīzijā, sociālajos medijos, kā arī organizēt izpratnes veicināšanas kampaņas. | Nav izpildīts |
|  | Nodrošināt, ka speciālistiem jāapgūst mācību programma par bērnu tiesību aizsardzību pirms stāšanās darbā un jāpiedalās tālākās mācībās vismaz reizi divos gados. | Nav izpildīts |
|  | Izstrādāt efektīvu mehānismu, kā sistemātiski iesaistīt pilsoniskās sabiedrības nevalstiskās organizācijas (arī no lauku apvidiem) bērnu tiesību jomā, izstrādājot, ieviešot, uzraugot un izvērtējot likumus, politikas un programmas, kas saistītas ar bērnu tiesībām. | Izpildīts |
|  | Nodrošināt, ka praksē tiek īstenoti dažādi likumi, kas aizliedz diskrimināciju, tostarp īstenojot izpratnes veicināšanas programmas par diskriminācijas aizliegumu un saistītajiem sodiem, īpašu izmanību pievēršot bērniem ar invaliditāti un minoritāšu bērniem, arī romu bērniem. | Izpildīts |
|  | Nodrošināt, ka bērniem lauku apvidos ir piekļuve apmierinošas kvalitātes veselības aprūpes un izglītības iestādēm. | Izpildīts |
|  | Veikt pētījumus par bērnu, kuri ir lesbietes, geji vai transpersonas, un biseksuālu un interseksuālu bērnu diskrimināciju, aktīvāk apkarot noraidošu attieksmi, un novērst bērnu diskriminēšanu, balstoties uz viņu seksuālo orientāciju, dzimuma identitāti un seksuālo raksturojumu. | Netiks ieviests |
|  | Nodrošināt, ka visas attiecīgās amatpersonas un cilvēki, kas strādā ar bērniem vai bērnu labā, apgūtu metodoloģiskās rekomendācijas un Valsts bērnu tiesību aizsardzības inspekcijas (VBTAI) izstrādātās pamatnostādnes, lai noskaidrotu bērnu intereses visās Konvencijas darbības tvēruma jomās un piešķirtu šīm interesēm prioritāru nozīmi. | Procesā |
|  | Veikt papildu darbības, lai novērstu bērnu pašnāvības, tostarp paplašinot pieeju psihologa konsultāciju pakalpojumiem un palielinot sociālo darbinieku skaitu skolās un kopienās, kā arī nodrošinot, ka visi speciālisti, kas strādā ar bērniem vai bērnu labā, ir pienācīgi izglītoti, lai identificētu un pievērstu uzmanību agrīnām pašnāvnieciskām tieksmēm un garīgās veselības problēmām. | Procesā |
|  | Pastiprināt izpratnes veicināšanas un izglītošanas kampaņas, lai novērstu ceļu satiksmes negadījumus un bērnu noslīkšanu. | Procesā |
|  | Pastiprināt valsts un pašvaldību iestāžu cilvēkresursu kapacitāti, lai varētu apsekot ceļus un pludmales un novērst ceļu satiksmes negadījumus un bērnu noslīkšanu. | Procesā |
|  | Izstrādāt sistēmu, lai izvērtētu, kā bērnu viedoklis tiek ņemts vērā, plānojot, ieviešot, uzraugot un izvērtējot politikas, kas saistītas ar bērnu tiesībām, tostarp arī Jaunatnes konsultatīvās padomes darbības kontekstā. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Uzraudzīt, kā bērnu viedoklis tiek ņemts vērā, piemērojot Bērnu tiesību aizsardzības likumu, Civilprocesa likumu un Administratīvā procesa likumu | Izpildīts |
|  | Ieviest izpratnes veicināšanas programmas, lai veicinātu bērnu jēgpilnu un mērķtiecīgu iesaistīšanos ģimenēs, kopienās un skolās, arī skolēnu padomēs, īpašu uzmanību pievēršot meitenēm un bērniem paaugstināta riska situācijās. | Procesā |
|  | Lielāku uzmanību pievērst tam, lai visiem bērniem būtu piekļuve pilsonībai, tostarp pārskatot Pilsonības likumu, lai pilsonība automātiski tiktu piešķirta tiem Latvijā dzimušajiem bērniem, kuri citādi būtu bezvalstnieki un kuri nākuši pasaulē vecākiem ar nepilsoņu statusu vai vecākiem, kuri nevar savu pilsonību nodot bērniem. Komiteja vēl iesaka dalībvalstij apsvērt iespēju ratificēt 1997. gada Eiropas konvenciju par pilsonību, kas parakstīta 2001. gada 30. maijā, kā arī 2009. gada Eiropas Padomes Konvenciju par izvairīšanos no bezvalstniecības valstu pēctecības gadījumā. | Nav izpildīts |
|  | Izstrādāt integrētu informācijas sistēmu, lai varētu vispusīgi analizēt vardarbību pret bērniem, uzraudzīt mērķa pasākumu efektivitāti un izstrādāt uz pierādījumiem balstītu politiku, lai novērstu un izmeklētu vardarbību pret bērniem. | Izpildīts |
|  | Ātri izmeklēt visus ziņotos gadījumus par vardarbību pret bērniem, kā arī notiesāt un sodīt vainīgos. | Izpildīts |
|  | Izstrādāt skaidru kārtību ārstniecības personālam, lai tas varētu reģistrēt un ziņot par vardarbību pret bērniem | Izpildīts |
|  | Izstrādāt mehānismus, kārtības un vadlīnijas, lai panāktu obligātu ziņošanu par visiem seksuālās vardarbības gadījumiem pret bērniem un izglītotu bērnus ar garīgās veselības traucējumiem par to, kā identificēt seksuālās vardarbības gadījumus un ziņot par tiem; | Izpildīts |
|  | Nekavējoties izmeklēt visus seksuālās vardarbības gadījumus institūcijās bērniem ar garīgās veselības problēmām, kā arī notiesāt un sodīt vainīgos. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Pastiprināti uzraudzīt institūcijas bērniem ar garīgās veselības traucējumiem, tostarp izglītot ārstniecības personālu un sociālos darbiniekus par to, kā noteikt seksuālās vardarbības pazīmes | Procesā |
|  | Nodrošināt palīdzības tālruņa līnijas personāla regulāru izglītošanu par Konvenciju un tās papildu protokoliem, kā arī par iejūtīgas un bērniem draudzīgas palīdzības sniegšanu un kārtību, kā rīkoties pēc sūdzību saņemšanas. | Izpildīts |
|  | Uzlabot palīdzības tālruņa līniju ar pastāvīgu uzraudzības mehānismu, lai nodrošinātu sniegtā atbalsta un padomu kvalitāti. | Izpildīts |
|  | Regulāri un sistemātiski apkopot datus par saņemto sūdzību skaitu un veidu, kā arī par cietušajiem sniegto atbalstu. | Izpildīts |
|  | Īstenot izpratnes veicināšanas programmas, kas mērķētas uz plašāku sabiedrību un speciālistiem, kuri strādā ar bērniem vai bērnu labā, par atbildību ziņot par vardarbību pret bērniem, tostarp ģimenes vidē. | Procesā |
|  | Uzlabot tiesībaizsardzības iestāžu amatpersonu kapacitāti saistībā ar pienākumu reģistrēt un izmeklēt visus zināmos vardarbības gadījumus pret bērniem, tostarp tos, kas notikuši ģimenes vidē. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Turpināt nostiprināt bāriņtiesu personāla zināšanas un prasmes identificēt agrīnas pazīmes vardarbībai pret bērniem, kā arī pastiprināt tiesnešu izglītošanu par Bērnu tiesību aizsardzības likumu un Konvenciju. | Procesā |
|  | Turpināt veicināt pozitīvas, nevardarbīgas un līdzdalību atbalstošas bērnu audzināšanas un disciplinēšanas metodes. | Procesā |
|  | Nostiprināt audžuģimeņu aprūpes sistēmu, lai samazinātu bērnu nonākšanu iestādēs un nostiprinātu valsts un pašvaldības iestāžu lomu un atbildību šajā procesā. | Procesā |
|  | Nodrošināt, ka bērniem, kas nonākuši aprūpes iestādēs, ir piekļuve izglītības iestādēm tuvāk viņu dzīvesvietai. | Izpildīts |
|  | Nodrošināt periodisku izvērtējumu par bērnu ievietošanu internātskolās un uzraudzīt tur sniegtās aprūpes kvalitāti, tostarp nodrošinot pieejamus kanālus, ar kuru palīdzību ziņot, uzraudzīt un novērst sliktu izturēšanos pret bērniem | Izpildīts |
|  | Veikt visus nepieciešamos pasākumus, lai neļautu izmantot “glābējsilītes” un veicinātu alternatīvus risinājumus, piemēram, ieviešot iespēju izvēlēties konfidenciālas dzemdības slimnīcā, kā arī pievēršoties cēloņiem, kas noved pie jaundzimušo pamešanas, tostarp sniedzot ģimenes plānošanas pakalpojumus un piemērotas konsultācijas un sociālo atbalstu grūtniecēm un meitenēm | Daļā par glābējsilīšu izmantošanu – netiks ieviests  Pārējā daļā – izpildīts |
|  | Sniegt atbalstu alternatīvajā aprūpē nonākušajiem bērniem, nodrošinot izglītību un profesionālo apmācību atbilstoši viņu prasmēm un interesēm. Sniegt atbalstu personām, kas nodrošina ārpusģimenes aprūpi, un iestāžu personālam, lai bērns varētu saņemt adekvātu atbalstu, atstājot attiecīgo aprūpi, kā arī vēlāk, ja bērns tā vēlas. | Procesā |
|  | Veicināt sabiedrības izpratni, lai apkarotu alternatīvajā aprūpē nonākušo bērnu stigmatizēšanu un diskriminēšanu. | Procesā |
|  | Pieņemt īpašu likumdošanu, lai aizsargātu bērnu ar invaliditāti tiesības atbilstoši starptautiskajiem standartiem | Izpildīts |
|  | Izstrādāt visaptverošus pasākumus, lai attīstītu iekļaujošu izglītību un panāktu, ka prioritāte tiek piešķirta iekļaujošai izglītībai, nevis bērnu ievietošanai specializētās institūcijās un klasēs, kā arī izglītot un norīkot integrētajās klasēs specializētus skolotājus un profesionāļus, lai sniegtu individuālu atbalstu un pienācīgu uzmanību bērniem ar mācīšanās grūtībām | Procesā |
|  | Organizēt datu vākšanu par bērniem ar invaliditāti un izstrādāt efektīvu sistēmu invaliditātes diagnosticēšanai, kas nepieciešama, lai ieviestu atbilstošas politikas un programmas bērniem ar invaliditāti | Procesā |
|  | Organizēt izpratnes veicināšanas kampaņas, kas vērstas uz valdības amatpersonām, sabiedrību un ģimenēm, šādi apkarojot bērnu ar invaliditāti stigmatizēšanu un par viņiem izplatītus aizspriedumus, kā arī veicinātu pozitīvu tēlu par šiem bērniem. | Procesā |
|  | Nodrošināt, ka visiem bērniem, arī tiem, kas dzīvo lauku apvidos, tiek nodrošināta bezmaksas savlaicīga piekļuve apmierinošiem veselības aprūpes pakalpojumiem. | Izpildīts |
|  | Izveidot atsevišķas garīgās veselības aprūpes institūcijas bērniem un pieaugušajiem | Izpildīts |
|  | Nodrošināt, ka valsts finanšu kontroles mehānismiem ir piekļuve attiecīgajai un nepieciešamajai informācijai, lai uzraudzītu tiesisku un efektīvu veselības aprūpei piešķirto budžeta līdzekļu izmantojumu. | Izpildīts |
|  | Veikt nepieciešamos pasākumus, lai novērstu joda deficītu | Nav izpildīts |
|  | Apstiprināt vispusīgu seksuālās un reproduktīvās veselības politiku pusaudžiem un panākt, ka izglītība par seksuālo un reproduktīvo veselību tiek iekļauta obligātajā skolu mācību programmā un tiek vērsta uz pusaugu meitenēm un zēniem, īpašu uzmanību pievēršot agrīnas grūtniecības un seksuāli transmisīvu infekciju novēršanai; īstenot vairāk pasākumu, lai vairotu izpratni un sekmētu priekšstatus par mātes un vecāku lomu, kā arī seksuālo uzvedību, īpašu uzmanību pievēršot zēniem un vīriešiem. | Izpildīts |
|  | Nodrošināt pusaudžiem – gan meitenēm, gan zēniem – pieeju bezmaksas kontracepcijas līdzekļiem. | Netiks ieviests |
|  | Nodrošināt bezmaksas medicīniskā aborta pakalpojumus visām meitenēm vecumā līdz 18 gadiem un panākt, ka viņu viedoklis vienmēr tiek uzklausīts un ņemts vērā, pieņemot lēmumu par abortu. | Izpildīts |
|  | Strādāt ar narkotiku lietošanas sastopamību bērnu vidū, tostarp veicinot bērnu izpratni par narkotiku lietošanas negatīvajām sekām, sniedzot bērniem pareizu un objektīvu informāciju, kā arī dzīves prasmju izglītību par atkarību izraisošo vielu, arī tabakas un alkohola, lietošanas novēršanu; izstrādāt īpašu un bērniem draudzīgu narkotiku atkarības ārstēšanas pieeju un bērniem paredzētus kaitējuma mazināšanas pakalpojumus | Izpildīts |
|  | Īstenot izpratni veicinošas aktivitātes sabiedrībā par negatīvajām sekām pēc to bērnu piespiedu ārstēšanu, kuri kļuvuši par upuri narkotiku lietošanai, tostarp ievietojot viņus daļēji slēgtās institūcijās | Procesā |
|  | Apsvērt iespēju rīkot konsultācijas ar ģimenēm, bērnu un bērnu tiesību pilsoniskās sabiedrības organizācijām par problēmām saistībā ar bērnu nabadzību, lai nostiprinātu stratēģijas un pasākumus bērnu tiesību īstenošanai nabadzības, finanšu un fiskālās politikas kontekstā. Komiteja atgādina neatkarīgā eksperta rekomendāciju par parāda un citu attiecināmo dalībvalsts starptautisko finansiālo saistību ietekmi uz pilnvērtīgu cilvēktiesību nodrošināšanu, it īpaši saistībā ar ekonomiskajām, sociālajām un kultūras tiesībām (A/HRC/23/37/Add.1 30. rindkopa un 90. rindkopas (b) punkts), un iesaka dalībvalstij izstrādāt pastāvīgu drošības tīklu bērniem paaugstināta riska situācijās. | Procesā |
|  | Nodrošināt, ka visi skolas vecuma bērni apmeklē skolu, īpašu uzmanību pievēršot bērniem lauku apvidos. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Veikt pasākumus, lai samazinātu un novērstu gadījumus, kad skolēni pārtrauc mācības, īpašu uzmanību pievēršot meitenēm. | Procesā |
|  | Ieguldīt izglītības sistēmas kvalitātes uzlabošanā, lai tā sasniegtu starptautiski atzītus standartus, īpaši apmācot skolotājus. | Procesā |
|  | Veicināt, ka visās skolās tiek ieviesta Valsts bērnu tiesību aizsardzības inspekcijas (VBTAI) iniciatīva “Draudzīga skola”. | Procesā |
|  | Vēl vairāk nostiprināt skolas personāla zināšanas par metodēm un veidiem, kā novērst vardarbību skolā, un personāla lomu vardarbības identificēšanā un mazināšanā. | Procesā |
|  | Izstrādāt agrīnas identificēšanas un individualizētas novēršanas programmas bērniem riska situācijās. | Procesā |
|  | Veikt nepieciešamos pasākumus, lai par saprātīgu samaksu veicinātu piekļuvi spēlēšanās, kultūras, brīvā laika un citām izklaidējošām un izglītības aktivitātēm bērniem no visām sociāli ekonomiskajām grupām. | Izpildīts |
|  | Pārskatīt Patvēruma likumu, lai uz patvēruma meklētāju bērniem patvēruma meklēšanas procedūras laikā neattiektos aizturēšana. | Nav izpildīts  *pasākums ietverts rekomendāciju ieviešanas plānā 2017.-2018.gadam* |
|  | Pārskatīt Ārstniecības likumu, lai nodrošinātu patvēruma meklētāju bērniem aizturēšanas apstākļos pilnvērtīgu ārstēšanu, kas ir līdzvērtīga tai, kas pieejama citām aizturētajām personām. | Izpildīts |
|  | Veikt visus nepieciešamos pasākumus, lai novērstu negatīvu attieksmi un neiecietību pret patvēruma meklētāju un bēgļu bērniem un veicinātu viņu integrāciju sabiedrībā. | Procesā |
|  | Turpināt sadarbību ar UNHCR, lai ieviestu attiecināmo kritēriju un standartu vadlīnijas un pārtrauktu patvēruma meklētāju bēgļu aizturēšanu. | Procesā |
|  | Nodrošināt kvalificētu un neatkarīgu juridisko palīdzību bērniem, kuri nonākuši konfliktā ar likumu, jau agrīnā procesa stadijā un visas tiesvedības gaitā. | Izpildīts |
|  | Uzraudzīt, kā tiesas ievieš alternatīvas brīvības atņemšanas sodiem, lai panāktu, ka brīvības atņemšanu piemēro tikai galējas nepieciešamības gadījumā, nosaka īsākos iespējamos šāda soda termiņus un regulāri pārskata šādus sodus ar mērķi tos atcelt. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Uzlabot sadarbību starp juridiskajiem un sociālajiem dienestiem, lai pilnībā aizsargātu cietušo bērnu tiesības. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Īstenot papildu pasākumus, lai proaktīvi identificētu cietušos bērnus, tostarp izglītojot tiesībaizsardzības iestāžu amatpersonas un sociālo dienestu personālu par to, kā pienācīgi aizsargāt cietušos bērnus un samazināt traumatismu. | Procesā |
|  | Palielināt kompensāciju cietušajiem bērniem, tostarp izmantojot Juridiskās palīdzības administrācijas starpniecību. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Ratificēt Bērnu tiesību konvencijas Papildu protokolu par komunikācijas procedūru. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Ratificēt cilvēktiesību pamata instrumentus, kurus tā vēl nav pieņēmusi, proti, Starptautisko konvenciju par visu migrējošo darba ņēmēju un viņu ģimenes locekļu tiesību aizsardzību un Starptautisko konvenciju par visu personu aizsardzību pret piespiedu pazušanu. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Sadarboties ar Eiropas Padomi un Eiropas Savienību saistībā ar Konvencijas un citu cilvēktiesību instrumentu ieviešanu, īpašu uzmanību pievēršot tam, lai ar ekonomikas politikām un programmām, tostarp arī strukturālajām izmaiņām, īpaši ekonomiskās krīzes laikā un pēc tās, tiktu ievērotas, aizsargātas un veicinātas bērnu tiesības. | Izpildīts |
|  | Izstrādāt un ieviest visaptverošu, koordinētu un efektīvu datu vākšanas, analīzes, uzraudzības un ietekmes novērtēšanas sistēmu par visām Papildu protokola par tirdzniecību ar bērniem, bērna prostitūciju un bērna pornogrāfiju darbības jomām, tostarp bērna prostitūciju, bērna pornogrāfiju un bērna seksa tūrismu. Datiem jābūt detalizēti izdalītiem cita starpā atbilstoši dzimumam, vecumam, tautībai, etniskajai izcelsmei, reģionam un sociālekonomiskajam stāvoklim, īpašu uzmanību pievēršot bērniem, kuri ir pakļauti riskam kļūt par Papildu protokolā iekļautu noziedzīgu darbību upuriem. Tāpat jāievāc dati par ierosināto lietu un piemēroto sodu skaitu, nodalot šo informāciju atbilstoši noziedzīgā nodarījuma raksturam. | Procesā |
|  | Izstrādāt un ieviest visaptverošu politiku par bērniem, kas iekļautu visas Konvencijas un Papildu protokola tvēruma jomas, kā arī izstrādāt politikai atbilstošas pamatnostādnes, ietverot atbilstošus pasākumus pamatnostādņu ieviešanai un atbalstot tās ar pietiekamiem cilvēkresursiem, tehniskajiem un finanšu resursiem. | Izpildīts |
|  | Nodrošināt labāku koordināciju starp dažādām aģentūrām un komitejām, kas izstrādā un ievieš bērnu tiesību politikas, tostarp starp tām, kas atrodas Veselības ministrijas, Tieslietu ministrijas un Izglītības un zinātnes ministrijas pārraudzībā, un norīkot īpašu nodaļu, kas spētu nodrošināt vadību un efektīvu vispārējo kontroli, lai starpnozaru, nacionālā, reģionālā un vietējā līmenī uzraudzītu un izvērtētu darbības bērnu tiesību jomā atbilstoši Konvencijai un tās Papildu protokoliem. | Izpildīts |
|  | Turpināt stiprināt centienus, lai sistemātiski informētu plašāku sabiedrību, it īpaši bērnus viņiem saprotamā veidā, kā arī viņu ģimenes un kopienas, par Papildu protokola par tirdzniecību ar bērniem, bērna prostitūciju un bērna pornogrāfiju normām | Procesā |
|  | Ciešā sadarbībā ar atbilstošajām valdības aģentūrām, pilsoniskās sabiedrības organizācijām, medijiem, privāto sektoru, kopienām un bērniem izstrādāt izpratnes veicināšanas programmas par visiem Papildu protokolā par tirdzniecību ar bērniem, bērna prostitūciju un bērna pornogrāfiju aptvertajiem jautājumiem, kā arī aizsardzības pasākumus pret Papildu protokolā par tirdzniecību ar bērniem, bērna prostitūciju un bērna pornogrāfiju norādītajiem noziedzīgajiem nodarījumiem, ietverot tos nacionālajos likumos. | Procesā |
|  | Nodrošināt, ka izglītojošie pasākumi ir sistemātiski un daudznozaru, kā arī aptver visas Papildu protokola par tirdzniecību ar bērniem, bērna prostitūciju un bērna pornogrāfiju jomas un ir pieejami visiem speciālistiem, kas strādā ar bērniem vai to labā, it īpaši tiesnešiem, prokuroriem, sociālajiem darbiniekiem, tiesībsargājošo iestāžu un imigrācijas amatpersonām visos līmeņos visā dalībvalsts teritorijā. | Procesā |
|  | Regulāri izvērtēt izglītojošos pasākumus ar mērķi nodrošināt, ka tajos iegūtās zināšanas un prasmes tiek izmantotas praksē, lai efektīvi identificētu upurus un aizsargātu bērnus pret visiem Papildu protokolā par tirdzniecību ar bērniem, bērna prostitūciju un bērna pornogrāfiju iekļautajiem noziedzīgajiem nodarījumiem. | Procesā |
|  | Nodrošināt, ka tiek piešķirti pietiekami un mērķtiecīgi resursi, lai panāktu efektīvu Papildu protokolā par tirdzniecību ar bērniem, bērna prostitūciju un bērna pornogrāfiju norādīto pasākumu īstenošanu. | Nav izpildīts |
|  | Izstrādāt īpašas preventīvās programmas, kas mērķētas uz visiem bērniem, bet it īpaši bērniem paaugstināta riska situācijās un tiem, kas nonākuši atstumtībā, piemēram, meitenēm, kas cietušas no seksuālas vardarbības vai vardarbības mājās, bērniem, kas ievietoti institūcijās, bērniem, kas dzīvo nomaļos apvidos vai nabadzībā, minoritāšu bērniem, migrantu un patvēruma meklētāju bērniem, bērniem, kas palikuši valstī pēc tam, kad vecāki devušies darba meklējumos uz ārzemēm; | Izpildīts |
|  | Izstrādāt mehānismus un procedūras, lai identificētu bērnus, kuriem ir risks kļūt par Papildu protokolā par tirdzniecību ar bērniem, bērna prostitūciju un bērna pornogrāfiju iekļauto noziedzīgu nodarījumu upuriem, it īpaši bērnus paaugstināta riska situācijās, kā arī sniegt viņiem psiholoģisku atbalstu un nodrošināt izpratnes veicināšanas programmas. | Nav izpildīts |
|  | Veikt pētījumus, lai izvērtētu bērnu seksuālās izmantošanas izplatību, īpaši pievēršoties tirdzniecībai ar bērniem, bērna prostitūcijai un pornogrāfijai, tostarp arī internetā. | Nav izpildīts |
|  | Nodrošināt to, ka tiek sodītas tiesībsargājošo iestāžu amatpersonas un policijas amatpersonas, kas vainojami bezdarbībā un/vai korupcijā, izmeklējot Papildu protokolā par tirdzniecību ar bērniem, bērna prostitūciju un bērna pornogrāfiju iekļautos noziedzīgos nodarījumus. | Izpildīts |
|  | Pievērst papildu uzmanību sociālo un ekonomisko attīstības programmu un nabadzības novēršanas vadlīniju ieviešanai, tostarp piešķirot pietiekamus finanšu resursus visu Papildu protokolā par tirdzniecību ar bērniem, bērna prostitūciju un bērna pornogrāfiju iekļauto ekspluatācijas veidu novēršanai. | Nav izpildīts |
|  | Izstrādāt un ieviest efektīvu tiesisko regulējumu un veikt visas nepieciešamās likumdošanas, administratīvās, sociālās un citas darbības, lai novērstu un izmeklētu visus bērnu seksa tūrisma gadījumus. | Izpildīts |
|  | Nostiprināt starptautisko sadarbību ar daudzpusējiem, reģionāliem un divpusējiem līgumiem, lai novērstu un izskaustu bērnu seksa tūrismu. | Izpildīts |
|  | Veicināt izpratni tūrisma nozarē par bērnu seksa tūrisma negatīvajām sekām un izplatīt tūrisma aģentiem un aģentūrām Apvienoto Nāciju Pasaules tūrisma organizācijas Pasaules tūrisma ētikas kodeksu. | Izpildīts |
|  | Iedrošināt visas iesaistītās puses parakstīt Rīcības kodeksu par bērnu aizsardzību pret seksuālu izmantošanu ceļojumos un tūrismā, kā arī panākt rīcības atbilstību šim kodeksam. | Izpildīts |
|  | Definēt tirdzniecību ar bērniem un paredzēt par to kriminālatbildību saskaņā ar Papildu protokola 3. pantu, tostarp īpaši paredzot kriminālatbildību par bērnu piespiedu nodarbināšanu kā tirdzniecības ar bērniem paveidu, kas līdzinās cilvēku tirdzniecībai, taču nav identisks ar to. | Izpildīts |
|  | Nodrošināt, ka bērni, kas cietuši no Papildu protokolā par tirdzniecību ar bērniem, bērna prostitūciju un bērna pornogrāfiju iekļautajiem noziedzīgiem nodarījumiem, netiek sodīti par to. | Izpildīts |
|  | Skaidri norādīt, ka bērni vecumā līdz 18 gadiem nevar sniegt piekrišanu nekāda veida seksuālai izmantošanai, tostarp bērna pornogrāfijai un bērna prostitūcijai, neatkarīgi no tā, no kāda vecuma atļauts iesaistīties seksuālās darbībās. | Izpildīts |
|  | Nodrošināt, ka esošie tiesību akti pilnībā aizsargā visus bērnus vecumā līdz 18 gadiem. | Izpildīts |
|  | Veikt visus nepieciešamos pasākumus, lai nodrošinātu, ka visi tirdzniecības ar bērniem, bērna prostitūcijas un bērna pornogrāfijas gadījumi tiek pienācīgi izmeklēti un ka likumpārkāpēji tiek tiesāti un sodīti atbilstoši pastrādāto noziegumu smaguma pakāpei. | Procesā |
|  | Veikt visas nepieciešamās darbības, lai nodrošinātu, ka nacionālā tiesību akti sniedz tai nepārprotamas tiesības noteikt un īstenot ekstrateritoriālu jurisdikciju pār visiem Papildu protokolā par tirdzniecību ar bērniem, bērna prostitūciju un bērna pornogrāfiju iekļautajiem noziedzīgajiem nodarījumiem. Atcelt dubultās sodāmības prasību izdošanai par Papildu protokolā par tirdzniecību ar bērniem, bērna prostitūciju un bērna pornogrāfiju iekļautajiem noziedzīgajiem nodarījumiem, kā arī nepieciešamības gadījumā izmantot Papildu protokolu par tirdzniecību ar bērniem, bērna prostitūciju un bērna pornogrāfiju izdošanas juridiskajam tiesiskajam pamatam. | Izpildīts – daļā par ekstrateritoriālu jurisdikciju.  Nav saprotama – daļā par dubultās sodāmības atcelšanu |
|  | Stiprināt pasākumus, lai aizsargātu tādu bērnu tiesības un intereses, kas cietuši no Papildu protokolā par tirdzniecību ar bērniem, bērna prostitūciju un bērna pornogrāfiju iekļautajiem noziedzīgajiem nodarījumiem. | Procesā |
|  | Izstrādāt mehānismus un procedūras, lai agrīni identificētu bērnus, kas cietuši no Papildu protokolā par tirdzniecību ar bērniem, bērna prostitūciju un bērna pornogrāfiju iekļautajiem noziedzīgajiem nodarījumiem, arī nepavadītus bērnus, un nodrošinātu, ka par šādu identificēšanu atbildīgās personas, tostarp par imigrāciju atbildīgās amatpersonas, tiesneši, prokurori, policisti, sociālie darbinieki, ārstniecības personāls un citi speciālisti, kas strādā ar cietušajiem bērniem, ir izglītotas par bērnu tiesībām, bērnu aizsardzību un veicamajām darbībām. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Nodrošināt, ka bērniem, kuru tiesības ir pārkāptas, ir viegli piekļūt un izmantot sūdzību iesniegšanas mehānismus. | Izpildīts |
|  | Veikt visus nepieciešamos pasākumus, tostarp arī likumdošanas, lai nodrošinātu, ka visās kriminālprocesa stadijās tiek garantētas bērna tiesības saņemt informāciju un tikt uzklausītam un ka prioritārā nozīme tiek piešķirta bērna interesēm. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Nodrošināt, ka tiesneši, prokurori, policisti, sociālie darbinieki un citi speciālisti, kas strādā ar bērniem, kas ir upuri un liecinieki, tiek izglītoti par to, kā visās kriminālprocesa un tiesvedības stadijās veidot ar bērniem tiem labvēlīgu komunikāciju. | Nav izpildīts  *Procesā daļā par Valsts policijas koledžas organizētajām policijas darbinieku mācībām* |
|  | Pilnībā ievērot Pamatnostādnes par tiesvedību lietās, kurās iesaistīti bērni, kas ir upuri un noziegumu liecinieki (Ekonomisko un sociālo lietu padomes rezolūcija 2005/20, pielikums). | Izpildīts |
|  | Veikt visus nepieciešamos pasākumus, lai nodrošinātu, ka bērni, kas ir Papildu protokolā par tirdzniecību ar bērniem, bērna prostitūciju un bērna pornogrāfiju iekļauto noziedzīgo nodarījumu upuri, netiek stigmatizēti un atstumti, ka pret viņiem izturas kā pret upuriem, un viņi netiek saukti pie kriminālatbildības kā likumpārkāpējus, un ka viņiem tiek sniegts pienācīgs atbalsts, tostarp fiziskajai un psiholoģiskajai atlabšanai un pilnīgai sociālajai reintegrācijai. | Izpildīts |
|  | Turpināt stiprināt starptautisko sadarbību ar daudzpusējām, reģionālām un divpusējām vienošanām, it īpaši ar kaimiņvalstīm, tostarp nostiprinot procedūras un mehānismus, ar kuru starpniecību iespējams koordinēt šādu vienošanos ieviešanu, lai šādi veicinātu Papildu protokolā par tirdzniecību ar bērniem, bērna prostitūciju un bērna pornogrāfiju iekļauto noziedzīgo nodarījumu novēršanu, atklāšanu, izmeklēšanu, iztiesāšanu un vainīgo sodīšanu. | Procesā |
|  | Veikt visus nepieciešamos pasākumus, lai nodrošinātu pilnīgu šo rekomendāciju (par Papildu protokola par tirdzniecību ar bērniem, bērna prostitūciju un bērna pornogrāfiju) īstenošanu, tostarp informējot par tām atbilstošās ministrijas un parlamentu, kā arī nacionālās un vietējās varas iestādes, lai tās šīs rekomendācijas ņemtu vērā un veiktu tālākas darbības. | Procesā |
|  | Plaši izplatīt dalībvalsts iesniegto ziņojumu un rakstiskās atbildes, kā arī saistītās apstiprinātās rekomendācijas (noslēguma apsvērumus), tostarp arī internetā (bet ne tikai), padarot šos materiālus pieejamus plašākai sabiedrībai, pilsoniskās sabiedrības organizācijām, jaunatnes grupām, profesionālajām asociācijām un bērniem, lai veicinātu diskusijas un izpratni par Papildu protokolu par tirdzniecību ar bērniem, bērna prostitūciju un bērna pornogrāfiju, tā ieviešanu un uzraudzību. | Procesā |
|  | Pastiprināt savus centienus, lai padarītu Papildu protokola par bērnu iesaistīšanu bruņotos konfliktos principus un nosacījumus plaši zināmus bruņotajiem spēkiem, sabiedrībai kopumā un jo īpaši bērniem, tostarp ar lielāku plašsaziņas līdzekļu iesaisti izpratnes veicināšanas programmās. | Procesā |
|  | Papildu protokolu par bērnu iesaistīšanu bruņotos konfliktos sistemātiski ietvert visu attiecīgo profesionāļu grupu, jo īpaši bruņoto spēku un starptautisko miera uzturēšanas spēku, tiesībsargājošo iestāžu un imigrācijas amatpersonu, prokuroru, advokātu, tiesnešu, sociālo darbinieku, medicīnas profesionāļu, skolotāju, plašsaziņas līdzekļu profesionāļu un vietējo un rajona amatpersonu, apmācībā. | Izpildīts – daļā par bruņotajiem spēkiem un starptautiskajiem miera uzturēšanas spēkiem.  Nav izpildīts – pārējā daļā. |
|  | Izveidot visaptverošu datu apkopošanas mehānismu, iedalot pēc dzimuma, vecuma, tautības un etniskās izcelsmes, par patvēruma meklētāju, bēgļu, migrantu un nepavadītiem bērniem, kuri ierodas dalībvalstī un var tikt savervēti vai izmantoti karadarbībās ārvalstīs. | Netiks ieviests |
|  | Veikt pasākumus, lai aizliegtu ar militāro ieroču izmantošanu saistītās militārās apmācības bērniem vecumā līdz 18 gadiem vispār, un jo īpaši Jaunsardzē, un izveidot regulāru Jaunsardzes programmas uzraudzību, lai nodrošinātu to, ka tās mācību programma un mācību personāls ievēro Papildu protokolu. | Nav attiecināms |
|  | Veikt nepieciešamos pasākumus, lai iekļautu cilvēktiesību un miera izglītību, kā arī izglītību par Papildu protokola par bērnu iesaistīšanu bruņotos konfliktos normām, obligātajā mācību programmā iesaucamajiem un personām aktīvajā militārajā dienestā. | Nav attiecināms – daļā par iesaucamajiem  Izpildīts – daļā par personām militārajā dienestā |
|  | Skaidri noteikt kriminālatbildību par bērnu vecumā līdz 18 gadiem vervēšanu no bruņoto spēku vai nevalstisku bruņotu grupējumu puses un par bērnu izmantošanu, iesaistīšanu un līdzdalību karadarbībā. | Procesā  *pasākums ietverts rekomendāciju ieviešanas plānā 2017.-2018.gadam* |
|  | Izņemt abpusējas sodāmības prasību attiecībā uz izraidīšanu par Papildu protokolā par bērnu iesaistīšanu bruņotos konfliktos aptvertajiem nodarījumiem. | Nav saprotama |
|  | Ieviest mehānismus, lai agrīni identificētu bēgļu, patvēruma meklētāju, migrantu un nepavadītus bērnus, kas ierodas no valstīm, kur notiek vai ir notikuši bruņoti konflikti un kuri varētu būt bijuši iesaistīti karadarbībā; nodrošināt, ka par šādu identifikāciju atbildīgie darbinieki tiek izglītoti par bērnu tiesībām, bērnu aizsardzību un intervēšanas prasmēm; izstrādāt protokolus un speciālos pasākumus, lai nodrošinātu to, ka šiem bērniem tiek sniegta piemērota palīdzība viņu fiziskai un psiholoģiskai atveseļošanai un sociālai reintegrācijai. | Nav izpildīts |
|  | Turpināt un stiprināt sadarbību ar Starptautisko Sarkanā Krusta komiteju un Ģenerālsekretāra īpašo pārstāvi jautājumos par bērniem un bruņotiem konfliktiem, un meklēt iespējas pastiprināti sadarboties ar Apvienoto Nāciju Bērnu fondu (UNICEF) un citām Apvienoto Nāciju iestādēm, īstenojot Papildu protokolu par bērnu iesaistīšanu bruņotos konfliktos. | Izpildīts – daļā par sadarbību ar Starptautisko Sarkano Krustu  Nav izpildīts – pārējā daļā |
|  | Veikt visus piemērotos pasākumus, lai nodrošinātu šo rekomendāciju pilnīgu īstenošanu, tostarp nododot tos parlamentam, atbilstošajām ministrijām, tai skaitā Aizsardzības ministrijai, Augstākajai tiesai un pašvaldībām, izskatīšanai un turpmākai rīcībai. | Procesā |
|  | Padarīt plaši pieejamu sākotnējo ziņojumu un rakstveida atbildes un Komitejas pieņemtos noslēguma apsvērumus, tai skaitā (bet ne tikai) ar interneta palīdzību, sabiedrībai kopumā, pilsoniskās sabiedrības organizācijām, jauniešu grupām, profesionālajām grupām un bērniem, lai raisītu debates un izpratni par Papildu protokolu par bērnu iesaistīšanu bruņotos konfliktos, tā īstenošanu un uzraudzību. | Procesā |

**\*Rekomendācijas izpildes statusa skaidrojumus:**

**izpildīts** – rekomendācija ir tikusi ieviesta, tiesiskais regulējums un/vai prakse atbilst rekomendācijā noteiktajam;

**procesā** – tiesiskais regulējums un/vai prakse daļēji atbilst rekomendācijai, taču tiek veikti pasākumi atbilstības nodrošināšanai;

**nav izpildīts** – rekomendācija nav vēl tikusi ieviesta un nav uzsākta tās ieviešana;

**netiks ieviests** – kompetentās institūcijas nesaskata lietderību vai praktiskas iespējas rekomendācijas ieviešanai, vai arī rekomendācijas izpilde paredzēta pēc 2021.gada;

**nav attiecināms –** rekomendācija ir noformulēta, balstoties uz informāciju par attiecīgu Latvijas bērnu tiesību aizsardzības jautājumu, kurš atskaites periodā ir būtiski mainījies; līdz ar to rekomendācijas ieviešana nav attiecināma uz pašreizējo Latvijas bērnu tiesību aizsardzības sistēmu.

17.08.2017. 18.03

4 354

Lauris Neikens,

Labklājības ministrijas

Bērnu un ģimenes politikas departamenta

vecākais eksperts,

tālr. 67021673;

fakss: 67276445,

[Lauris.Neikens@lm.gov.lv](mailto:Lauris.Neikens@lm.gov.lv)